Gustav Frederik Holck-Winterfeldt

Gustav Frederik Holck-Winterfeldt (1733-1776) var en dansk adelsmann og godseier som blant annet ble utnevnt til amtmann i Nedenes og Akershus, samt stiftsamtmann i Christianssand (Kristiansand) og Akershus stiftsamter. 

Han fødtes på Sæbyholm som sønn av grev Christopher Holck (1698-1774) og Ermegaard Sophie baronesse von Winterfeldt (1702–1756). Som sin bror Conrad trådte han tidlig i hoffets tjeneste og var kammmerjunker hos kronprins Christian (VII), senere kammerherre og overskjenk. 1767 ble han medlem av General-Landvæsenskommissionen og året etter ble han deputert for finansene samt medlem av Overskattedirektionen. 1768 mottok han Dannebrogordenen og 1769 fikk han tittelen av gehejmeråd. Under Struensee ble han avskjediget fra sine embeter med 1000 riksdaler i pensjon.  

I 1772 arvet han etter sin eldre bror, Flemming, baroniet Wintersborg og dermed navnet Winterfeldt. Han solgte heretter sin eiendom Gjedsergaard på Falster, og ble 1773 utnevnt til amtmann over Aabenraa og Løgumkloster amter. 9. september samme år ble han stiftsamtmann over Akershus. 

Holck hørte til de reformvenlige godseiere som arbeidet for bøndenes selvstendiggjørelse.

Han døde den 23. januar 1776.

Ekteskap og barn 
 Holck ble gift første gang i 1760 med Frederikke Elisabeth von der Lühe (1735–1762), datter av kammerherre Adolph Andreas von der Lühe til Svanholm Gods. Barn:
 Christian greve Holck-Winterfeldt (1760- 1762)
 Annen gang giftet han seg i 1763 med Sophie Louise Ahlefeldt (1736–1793), datter av Adam Christopher greve Ahlefeldt til Eskildsmark. Barn:
 Frederik Christian greve Holck-Winterfeldt (1764-1825)
 Juliane Marie komtesse Holck-Winterfeldt (1765-1828), hoffdame hos enkedronning Juliane Marie
 Christian Christopher Adam greve Holck-Winterfeldt (1767-1789), løytnant
 Flemming Frederik Cai greve Holck-Winterfeldt (1771-1826)
 Gustav greve Holck-Winterfeldt (1774-1833)

Referanser 

Norske amtmenn

Danske godseiere
Dannebrogordenen
Danske kammerherrer